**Ing. Mgr. Júlia Bundová**

Na škole pracuje ako koordinátorka informatiky a výpočtovej techniky, pripravuje žiakov na technickú olympiádu a olympiádu z fyziky. Žiaci sa pod jej vedením stali úspešnými v okresných kolách týchto súťaží. Pracuje aj so žiakmi zo sociálne znevýhodneného prostredia, so žiakmi s individuálnymi vzdelávacími potrebami ako aj s nadanými žiakmi. Organizuje exkurzie, školské výlety, zamerané na zážitkové odborné vyučovanie, na spoznávanie zákutí, krás a pamätihodností Slovenska.

Na vyučovacích hodinách aktívne využíva rôzne inovatívne metódy a projektové  vyučovanie. Žiakov úspešne pripravuje v rámci krúžku Robolab na súťaž v programovaní robotických lego stavebníc FLL /First Lego League/.

**Mgr. Alžbeta Kolláriková**

Vo svojej pedagogickej práci vyniká vysokou mierou kreativity,  využíva pozitívnu motiváciu a prvky originality, množstvo inovatívnych  metód, prácu s IKT technológiou, tabletmi, interaktívnou tabuľou,  pri ktorých rozvíja zručnosti, vedomosti a schopnosti žiakov.

Zapája sa do prípravy a realizácie rozvojových projektov ako je Škola podporujúca zdravie, Zdravý predškolák.

Od roku 2013 aktívne a veľmi úspešne vedie spevácky krúžok a je vedúcou školského spevokolu Škovránok. Pod jej vedením žiaci získali množstvo ocenení v speváckych súťažiach v rámci kraja i okresu, reprezentujú školu i mesto na mnohých školských, mestských, okresných i krajských súťažiach i prehliadkach.